
545400 SIGHIŞOARA
Str. Muzeului nr. 7, Tel./Fax. 0265-771278

        H O T Ă R Â R E A   NR. 6






din 31 ianuarie 2013

privind reprezentarea Municipiului Sighişoara la funeraliile fostului primar al oraşului  Kiskunfélegyhàza, Ungaria

Consiliul local al municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului în calitate de iniţiator, înregistrat cu nr. 1013/17.01.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 al. (6) din Legea 215 din 2001, legea administraţiei publice locale, republicată, cu modificările şi completările ulterioare;


Având în vedere Hotărârea Consiliului Local Sighişoara nr.32/29.03.2001 privind stabilirea relaţiilor de înfrăţire a Sighişoarei cu oraşul Kiskunfélegyhàza;

Văzând mesajul Primarului oraşului Kiskunfélegyhàza - Ungaria, domnul Kapus Krisztian, privind încetarea din viaţă a fostului primar  al acestui oraş, Jozsef Ficsor ;

Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;


Având în vedere Raportul de specialitate nr. 1016/17.01.2013 al Serviciului Relaţii Publice cu propunerea deplasării domnului consilier Gall Erno la funeraliile organizate în Kiskunfélegyhàza, pentru a reprezenta Municipiul Sighişoara la această ceremonie;


Având în vedere avizele favorabile ale tuturor comisiilor pe domenii de specialitate ;

În temeiul art.36 (2) lit „e”, (9), art.45 (1) şi art.115 (1) lit „b”din Legea nr.215/2001, legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art.1. Se ia act de deplasarea domnului consilier municipal Gall Erno la Kiskunfélegyhàza, Ungaria, în perioada 3-5 ianuarie 2013, pentru a reprezenta Municipiul Sighişoara la funeraliile fostului primar al acestui oraş, Jozsef Ficsor.

Art.2. Se aprobă decontarea din bugetul local a cheltuielilor de deplasare şi diurnă cuvenite,  precum şi a altor cheltuieli efectuate cu ocazia participării la ceremonia de înmormântare, pe baza documentelor justificative prezentate la întoarcerea din deplasare.

Art.3. Cu ducerea la îndeplinire a prevederilor prezentei hotărâri se încredinţează dl. consilier Gall Erno, d-na Anca Silvia Raţiu din cadrul Serviciului Relaţii Publice şi dl. Emil Oltean din cadrul Direcţiei Economice.

Art. 4 Prin grija d-rei jr. Anca Fleşariu, secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

      PREŞEDINTE DE ŞEDINŢĂ,

Burlacu Adrian                                                                   

        






Contrasemnează/Avizat pentru

           SECRETAR,                                                           Fleşariu Anca

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul relaţii publice ;

1 ex. Gall Ernő ;

1 ex. Direcţia economică ;

9 ex. AF/MF

 

 

 

